Isak Dreyer

Isak Nessestrand Dreyer (født 1994) er en norsk snekker, fisker og realitydeltaker fra Tverlandet, Bodø. 

Dreyer ble først kjent etter at han vant sesong 3 av NRK-serien Norges tøffeste. Han vant senere også den sjette sesongen av TV 2-programmet Farmen kjendis.

Biografi 
Dreyer var gjest på Lindmo i april 2021, der han blant annet snakket om arbeidsdagen som fisker, familien, oppveksten og fuglejakt.

Isak Dreyer vant tredje sesong av Norges tøffeste etter å ha slått Seher Kaya og Peter Nagell Strandos i finalen. Sesongen ble spilt inn i Trondheim.

Den 20. februar 2022 vant han den sjette sesongen av Farmen Kjendis etter å ha slått Øyunn Krogh i finalen.

Fra februar 2022 leder Dreyer også villmarks-podkasten Skitprat med Jens og Isak på NRK sammen med villmarking og ekspedisjonsfarer Jens Kvernmo.

Han ga ut boken Isak – En hardbarka jævel hos Bonnier forlag i 2022. Boka fikk terningkast 2 av VGs anmelder.

Referanser

Eksterne lenker 
 
 
  Skitprat med Jens og Isak på NRK Radio

Norske realitydeltakere
Norske fiskere
Norske snekkere
Norske jegere
Norske forfattere av ungdomsbøker
Farmen-deltakere